১৯শে ফেব্রুয়ারি, ২০১৮ ইং পাকুন্দিয়ায় রাইস মিলের শ্রমিকের মরদেহ উদ্ধার
You are at:Home»জেলা সংবাদ»ঢাকা»কিশোরগঞ্জ»পাকুন্দিয়ায় রাইস মিলের শ্রমিকের মরদেহ উদ্ধার
পাকুন্দিয়ায় রাইস মিলের শ্রমিকের মরদেহ উদ্ধার
By admin on	 নভেম্বর ৫, ২০১৬ কিশোরগঞ্জ
কিশোরগঞ্জ করেসপন্ডেন্ট : কিশোরগঞ্জের পাকুন্দিয়া উপজেলায় জজ মিয়া (৩০) নামে এক শ্রমিকের মরদেহ উদ্ধার করেছে পুলিশ। শনিবার দুপুর সাড়ে ১২টার দিকে উপজেলার পাটুয়াভাঙ্গা ইউনিয়নের মাইজহাটি গ্রামের একটি ধানক্ষেত থেকে তার মরদেহটি উদ্ধার করা হয়। জজ মিয়া একই এলাকার আফিল উদ্দিনের ছেলে।
পারিবারিক ও স্থানীয় এলাকাবাসী এবং পুলিশ সূত্রে জানা গেছে, স্থানীয় একটি রাইস মিলের শ্রমিক জজ মিয়া চার দিন ধরে নিখোঁজ ছিলেন। ঘটনার দিন শনিবার সকালে মাইজহাটি গ্রামের ধানক্ষেতে জজ মিয়ার মরদেহ পড়ে থাকতে দেখে স্থানীয় এলাকাবাসী পুলিশে খবর দেন। পরে পুলিশ ঘটনাস্থলে গিয়ে মরদেহ উদ্ধার করে ময়নাতদন্তের জন্য কিশোরগঞ্জ ২৫০ শয্যা জেনারেল হাসপাতাল মর্গে প্রেরণ করেছে।
পাকুন্দিয়া থানার অফিসার ইনচার্জ (ওসি) হাসান আল মামুন ঘটনার সত্যতা নিশ্চিত করে জানান, বুধবার বাড়ি থেকে বের হয়ে নিখোঁজ হন জজ মিয়া। এরপর শনিবার তার মরদেহ পাওয়া গেলো। তাকে হত্যা করা হয়েছে কি-না এই বিষয়টি খতিয়ে দেখে আইনগত ব্যবস্থা নেয়ার কথা জানান ওসি।
নিউজবিডি৭১/এম/নজরুল/০৫ নভেম্বর, ২০১৬
সেপ্টেম্বর ২৯, ২০১৭ 0
সাগর হত্যার প্রধান আসামি গ্রেফতার
কিশোরীগঞ্জে পুকুরে ডুবে ২ বোনের মৃত্যু
ফেব্রুয়ারি ৯, ২০১৭ 0